אדולף הניג

אדולף הניג (בהונגרית: Hönig Adolf; בודפשט, 12 באוגוסט 1881<ref></ref> – בודפשט, לפני 10 ביוני 1960) היה דוקטור לרפואה (MD) רופא עיניים, רופא ראשי בבית החולים. בעל עיטור מסדר פרנץ יוזף.

== קורות חיים ==
אדולף הניג נולד במשפחה יהודית בת שמונה ילדים, כבנם של איגנץ הניג, סוחר זכוכית, ושל אנטוניה רוזנצוויג (1853–1939).<ref>Testvérei: Janka (1880–1953), Hermina (1881), Hermina (1882), Margit (1883), Samu (1885), Lajos (1887), Zsigmond (1888), Nándor (1891)</ref> את לימודיו התיכוניים השלים בבודפשט ברובע 7 בגימנסיה המלכותית ההונגרית הראשית של הרובע (1891–1899) ולאחר מכן התקבל לפקולטה לרפואה של אוניברסיטת בודפשט (1900–1905), שמה כיום אוניברסיטת אטווש לוראנד. בנובמבר 1905, באספה הכללית של איגוד הפוליקליניקה של בודפשט, מונה לאסיסטנט במחלקה לרפואת עיניים.<ref>Magyarország, 1905. november 18. (12. évfolyam, 283. szám)</ref> בנובמבר 1906 הפך למתמחה ולאחר מכן גם למרצה במרפאת העיניים של האוניברסיטה. בין השנים 1910–1916 היה הרופא הראשי של המרפאה הציבורית של האגודה האמבולטורית של בודה (Budai Ambulatórium Egyesület Nyilvános Rendelőintézet).

בינואר 1913, כרופא במילואים, הועבר מגדוד חיל הרגלים ה-70 לגדוד חיל הרגלים ה-18 של שופרון.<ref>Budapesti Közlöny, 1913. január 3. (47. évfolyam, 2. szám)</ref> ב-1 במאי 1914 הועלה לדרגת רופא ראשי באותו מקום.<ref>Rendeleti Közlöny a Magyar Királyi Honvédség számára, 1914. április 27. (41. évfolyam, 18. szám)</ref> במהלך מלחמת העולם הראשונה, ב-18 בנובמבר 1914, קיבל דרגת רופא חטיבה במילואים. בשנת 1915 הוצב בבית חולים והחלמה שדה של הארמייה ההונגרית החמישית. מאוחר יותר ניהל את בית החולים לעיניים של הארמייה השנייה של הצבא האוסטרו-הונגרי בלמברג עם 400 מיטות.

לאחר 1920, מונה כרופא<ref>Budapesti Orvosi Újság, 1920. november 18. (18. évfolyam, 47. szám)</ref> של בית החולים לילדים ברודי ז'יגמונד ואדל של הקהילה היהודית של פשט, אחר כך מונה לרופא הראשי ומנהל המחלקה. הקליניקה הפרטית שלו הייתה תחילה בשדרה הגדולה בקטע של שדרות טרז 5 ומשנת 1929 בכתובת בכיכר על שם פרנץ ליסט 5. במשך יותר מארבעה עשורים מהעשור השני של המאה ה-20, הוא היה רופא העיניים המומחה של בבית החולים והסנטוריום של איגוד העיתונאים.

אשתו הייתה ארז'בט גרוסמן (1897–1981), לה נישא ב-15 ביוני 1924.<ref>Pesti Napló, 1924. június 17. (75. évfolyam, 118. szám)</ref> באוקטובר 1974 היגרה אשתו לארצות הברית של אמריקה והתגוררה בה עד מותה.

הוא הובא למנוחות בבית הקברות היהודי ברחוב קוזמה.

== פרסומיו (חלקי) ==
* המידע על טרכומה. (בריאות טובה, 1930, 16–17)
* פזילה בתקופת הילדות. (בריאות טובה, 1936, 21–22)

== פרסים והוקרה ==
* עיטור צלב האבירים של מסדר פרנץ יוזף עם עיטור צבאי (1917)

== לקריאה נוספת ==
* Adatai a Petőfi Irodalmi Múzeum katalógusában ([https://opac-nevter.pim.hu/en/record/-/record/PIM90460 נתוניו] במאגרי המוזיאון הספרותי פטפי)
* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János (פאל גויאש: חייהם ויצירותיהם של סופרים הונגרים - סדרה חדשה I-XIX. בודפשט: אגודת הספרנים והארכיונאים ההונגרים. 1939–1944, 1990–2002)
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0386.html גישה מקוונת].
== הערות שוליים ==

קטגוריה:רופאים יהודים הונגרים
קטגוריה:רופאי עיניים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:בודפשט: אישים
קטגוריה:אנשי צבא אוסטרו-הונגרים במלחמת העולם הראשונה
קטגוריה:חיילים יהודים במלחמת העולם הראשונה
קטגוריה:חברי מסדר פרנץ יוזף
קטגוריה:יהודים בצבא האוסטרו-הונגרי
קטגוריה:יהדות בודפשט
קטגוריה:ניצולי השואה: הונגריה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1881
קטגוריה:הונגרים שנפטרו ב-1960